laion/Wikipedia-Exotic huggingface dataset:
ფენიქსი (მითოლოგია)

ფენიქსი (სავარაუდოდ ბერძ. φοίνιξ, «ცეცხლოვანი») — მითოლოგიური ფრინველი, რომელსაც თვითწვის უნარი გააჩნია. ცნობილია სხვადასხვა ქვეყნებისა და კულტურების მითოლოგიებში . ითვლებოდა, რომ ფენიქსი ჰგავდა წითელფრთიან არწივს. სიკვდილის წინ ფენიქსი საკუთარ თავს წვავს, ხოლო შემდეგ აღსდგება ფერფლიდან. ჰეროდოტეს თანახმად ეს ფრინველი ასირაში ცხოვრობდა. ხშირად ითვლებოდა, რომ ფენიქსი სინამდვილეში არსებობდა და არ იყო მითური არსება. შემდგომში ფენიქსი გახდა მუდმივი განახლების სიმბოლო. ↑ მსოფლიოს ხალხთა მითები. М., 1991-92. В 2 т. Т.2. С.560, ფ.ლიუბკერი. М., 2001. В 3 т. Т.3. С.82
პანეგირიკი

პანეგირიკი (ბერძნ. panegyrikos (logos) — სახოტბო (სიტყვა), ისტორიულ-რიტორიკული და ლიტერატურული ჟანრი. საჯაროდ წარმოთქმული სახოტბო სიტყვა. წარმოიშვა ძველ საბერძნეთში. ტერმინი ჟანრის სახელწოდებად დამკვიდრდა რიტორ ისოკრატეს მიერ ათენის სადიდებელი „პანეგირიკის“ გამოქვეყნების შემდეგ (ძვ. წ. დაახლ. 380). პანეგირიკის შესახებ წერდა ციცერონი (ძვ. წ. I საუკუნე). პანეგირიკი უხვადაა შუა საუკუეების ქართულ საკარო პოეზიაში. სამგლოვიარო პანეგირიკის საუკეთესო ნიმუშია სოლომონ ლიონიძის სიტყვა ერეკლე მეფის გარდაცვალებაზე. პანეგირიკის თანამედროვე მნიშვნელობაა ვისიმე დაუმსახურებელი, გაზვიადებული ქება-დიდება. თავდიშვილი მ., ქსე, ტ. 7, გვ. 661, თბ., 1984 სოლომონ ლიონიძის სიტყვა მეფის ერეკლეს დასაფლავების დღე, 22 თაბერვალი, 1798 წ. მცხეთის საკათალიკოზო ტაძარში. დაარქივებული 2011-06-23 საიტზე Wayback Machine.
ლუქსორი

ლუქსორი (არაბ. الأقصر) — ქალაქი ზემო (სამხრეთ) ეგვიპტეში. ტაძრების ნანგრევების კომპლექსით კარნაკთან, ლუქსორის ტაძრითა და მონუმენტებით, ასევე ნილოსის დასავლეთ სანაპიროს სამეფო სამარხებით (მეფეთა და დედოფალთა ხეობების ჩათვლით), მას ხშირად მსოფლიოს უდიდეს ღია ცის ქვეშ მუზეუმს უწოდებენ. ლუქსორი საუკეთესო ბაზაა ზემო ეგვიპტის ტურებისთვის და პოპულარული მისამართია დამსვენებლებისთვის, როგორც თავად ქალაქი, ასევე ნილოსის კრუიზების საწყისი ან საბოლოო წერტილი. ეს არის ასევე ისტორიული ქალაქი თებეს ადგილსამყოფელი. ქალაქის მოსახლეობა ამჟამად დაახ. 200.000-ია. იმჟამად ცნობილი, როგორც ვასეტი, ძვ. ეგვიპტელებისთვის ძვ.წ. მე-2, 1-ელ ათასწლეულებში უბრწყინვალესი ქალაქი იყო. მისი მნახველებისთვის ის იმ დროისთვის ცნობილი სამყაროს ცენტრი იყო. სასახლეთა უბანი, დება - სახელი, რომელიც ბერძნებმა თებაი-დ, შემდგომში კი თებედ გადააკეთეს - განუმეორებელი ფუფუნების, იმპერიული ავტორიტეტის, განათლებისა და სიბრძნის, რელიგიისა და პოლიტიკური ძალაუფლების, ხელოვნებისა და გრანდიოზული გეგმების ეპიცენტრი იყო. თებემ პოლიტიკური ძალაუფლების კულმინაციას ძვ.წ. მე-2 ათასწლეულის შუა საუკუნეებში მიაღწია და მისი ექსტრავაგანტური სიმდიდრე ახალი სამეფოს ფარაონების მიერ იყო მოპოვებული შესაძლოა მათ მიერ განოხორციელებული ექსპედიციების შედეგად სამხრეთის კუშის უკიდეგანო მიწებზე (დღევანდელი ჩრდ. სუდანი) და ჩრდილოეთით ქანაანში, ფინიკიასა და სირიაში. თუტმოს III პირველი ფარაონი იყო, რომელმაც იმ დროს შორეულ ევფრატს მიაღწია მესოპოტამიაში. იმჟამად მსოფლიოს არც ერთ სხვა ქალაქს არ ძალუძდა შედრებოდა ვასეტს სამხედრო ძლიერებითა და სილამაზით. ძველი ქალაქის სასახლეებისა და საცხოვრებელი უბნების ძირითადი ნაწილის გათხრები ჯერაც არაა სათანადოდ წარმოებული, თუმცა ყველაფერი მიუთითებს იმაზე, რომ ვირწმუნოთ ამ ქალაქის სიმშვენიერეზე დღემდე მოღწეული ძველ ეგვიპტური ნახატებით, რომელიც ნილოსის ამ სამოთხის სახლებს, ბაღებს, მინდვრებს, სასახლეებსა და ნადიმებს ასახავს. აღმოსავლეთ სანაპირო ლუქსორის ტაძარი კარნაკის ტაძარი ლუქსორის მუზეუმი მუმიფიკაციის მუზეუმი სასტუმრო ზამთრის სასახლე (ლუქსორი)l დასავლეთ სანაპირო მეფეთა ველი დედოფალთა ველი მედინეთ ჰაბუ (რამზეს III-ის მემორიალური ტაძარი) რამესეუმი (რამზეს II-ის მემორიალური ტაძარი) დეირ ალ-მედინა (მუშათა სოფელი) დიდგვაროვანთა სამარხები დეირ ელ-ბაჰრი (ჰაცეფსუთის ტაძარი) მალკატა (ამენოფის III-ის სასახლე) მემნონის კოლოსი (ამენოფის III-ის ტაძარი) კაზანლიკი, ბულგარეთი ბალტიმორი, მერილენდი, აშშ ლუქსორი ლუქსორის ქუჩა ფარაონის ქანდაკება ლუქსორის მუზეუმში. ლუქსორის პანორამა ვიკისაწყობში არის გვერდი თემაზე: ლუქსორი Theban Mapping Project: website devoted to the Valley of the Kings and other sites in the Theban Necropolis Luxor World Heritage Site in panographies დაარქივებული 2012-12-09 საიტზე Archive.isCategory:Webarchive template archiveis links - 360 degree interactive imaging ↑ Luxor Climate Normals 1961–1990. National Oceanic and Atmospheric Administration. ციტირების თარიღი: 25 იანვარი, 2015. ↑ Luxor Climate and Weather Averages, Egypt. Weather2Travel. დაარქივებულია ორიგინალიდან — 20 იანვარი, 2013. ციტირების თარიღი: 15 აგვისტო, 2013.
კაისერი

კაისერი (თურქ. Kayseri, ლათ. Caesarea in Cappadocia) — ქალაქი ცენტრალურ თურქეთში, კაისერის პროვინციის ადმინისტრაციული ცენტრი. ქალაქის მოსახლეობა 1 მილიონს აჭარბებს. ძველი მსოფლიოს ისტორიის მანძილზე ცნობილი იყო კაპადოკიის კესარიის, ცეზარიის, მაზაკის, ევსევიას სახელწოდებით. აქ იყო კაპადოკიის მეფეების რეზიდენცია. 1080 წელს დაიპყრეს თურქ-სელჩუკებმა. 200 წლის მანძილზე შედიოდა რუმის სასულთნოს შემადგენლობაში. ოსმალეთის იმპერიას შეუერთდა 1515 წელს. ქალაქის ცენტრში არის რომაული ხანის ციხესიმაგრე, რომელიც გამოიყენებოდა როგორც სელჩუკების, ასევე ოსმალების ხანაში. ქალაქი მდიდარია სელჩუკური არქიტექტურის ძეგლებით. ქალაქში არის ოთხი უნივერსიტეტი: ორი სახელმწიფო - ერჯიესისა (Erciyes Üniversitesi) (გაიხსნა 1978 წ.) და აბდულაჰ გიულის (Abdullah Gül Üniversitesi) უნივერსიტეტები და ორი კერძო - მელიქშაჰისა (Melikşah Üniversitesi)(დაარსდა 2008 წ.) და ნუჰ-ნაცი-ყაზგანის (Nuh Naci Yazgan) (გაიხსნა 2011-2012 სასწ. წელს) უნივერსიტეტები. ↑ http://report.tuik.gov.tr/reports/rwservlet?adnks = &report = turkiye_il_koy_sehir.RDF&p_kod = 1&desformat = html&ENVID = adnksEnv (TÜİK)
პანთეონი ქართული თეატრისა

„პანთეონი ქართული თეატრისა“ — პიესების ალმანახი. გამოვიდა 1894 წელს თბილისში (მხოლოდ ერთი წიგნი), ვასო აბაშიძის რედაქციით. კრებულში მოთავსებულია რ. ერისთავის, ზ. ზიქოიანის, ნ. ყიფიანის მიერ გადმოკეთებული და თარგმნილი ვოდევილები:„იჭვიანი“, „ბნელ ოტახში“, „ახირებულია“. პიესებს ახლავს რეკვიზიტის ნუსხა, მითითებულია ქართულ სცენაზე მათი პირველი დადგმის თარიღი აქვეა ცენზურის მიერ დასადგმელად ნება-დართული პიესების კატალოგი. ცუცქირიძე შ., ქართული საბჭოთა ენციკლოპედია, ტ. 7, თბ., 1984. — გვ. 662.
ესქიშეჰირი

ესქიშეჰირი (eskē'shehēr, ლათ.: Dorylaeum, ბერძ.: Δορύλαιον, Dorylaion) — ქალაქი ჩრდილო-დასავლეთ თურქეთში. ქალაქი გაშენებულია მდინარე პორსუკზე. ესქიშეჰირი მდებარეობს ანკარიდან 250 კმ-ით დასავლეთით და სტამბოლიდან 350 კმ-ით სამხრეთ-აღმოსავლეთით. ფოტო-გალერეა
მალათია

მალათია (ბერძ. Μαλάτεια, სომხ. Մալաթիա, ლათ. Melitene) — ქალაქი აღმოსავლეთ თურქეთში, მალათიის პროვინციის ადმინისტრაციული ცენტრი. ქალაქს ძველი მსოფლიოს ისტორიის პერიოდში ერქვა მილედი. IV-XI საუკუნეებში შედიოდა ბიზანტიის შემადგენლობაში, მანასკერტის ბრძოლის შემდეგ 1071 წელს დაიპყრეს თურქ-სელჩუკებმა, შემდეგ შედიოდა კონიის სასულთნოს შემადგენლობაში, ხოლო XVI საუკუნიდან ოსმალეთის იმპერიას ეკუთვნის. Malatya Sivil Toplum Örgütleri Birliği Malatya Sivil Toplum Örgütleri Birliği Malatya NetHaber დაარქივებული 2023-02-06 საიტზე Wayback Machine. Malatya NetHABER Malatya Haber Ajansı Malatya Haberleri Malatyam.com Malatya Haber Portalı – Malatya'nın Güncel Haberleri Malatya Sonsöz gazetesi Malatya Haberleri Malatya Oto Kiralama Malatya Oto Kiralama Malatya Haber დაარქივებული 2022-12-02 საიტზე Wayback Machine. Malatya Haber
დასავლეთ ბულგარეთის სამეფო

დასავლეთ ბულგარეთის სამეფო — ფეოდალური სახელმწიფო (ცენტრი ჯერ პრესპი, შემდეგ ოჰრიდი). ბულგარეთის ისტორიის ლიტერატურის თანახმად, შეიქმნა 969 წელს ე. წ. კომიტოპულების — კომიტი (ვოევოდა) ნიკოლოზის შვილების — დავითის, მოსეს, არონისა და სამუილის აჯანყების შედეგად. კომიტოპულების საგარეო პოლიტიკა მიმართული იყო ბიზანტიის წინააღმდეგ. თავისი ძმების სიკვდილის შემდეგ 997 წელს დასავლეთ ბულგარეთის სამეფოს ერთპიროვნული მმართველი გახდა სამუილი. მან მნიშვნელოვნად გააფართოვა სამეფოს ფარგლები (დაიკავა ჩრდილოეთი საბერძნეთის დიდი ნაწილი და სხვა), აღადგინა ბიზანტიის იმპერატორის იოანე ციმისხის მიერ გაუქმებული ბულგარეთის საპატრიარქო. 1001 წლიდან ბიზანტიამ დაიწყო აქტიური შეტევა დასავლეთ ბულგარეთის სამეფოს წინააღმდეგ. 1014 წელს ბიზანტიის იმპერატორმა ბასილი II ბულგართმმუსვრელმა ბულგარელები დაამარცა ბელასიცასთან. ბულგარელების წარჩინებულთა ნაწილი ბიზანტიის მხარეზე გადავიდა. სამუილის მემკვიდრეები ვერ გაუმკლავდნენ ბიზანტიელებს. 1018 წელს ბასილი II-მ აიღო ოჰრიდი და დასავლეთ ბულგარეთის სამეფო დაიმორჩილა. ქართული საბჭოთა ენციკლოპედია, ტ. 3, თბ., 1978. — გვ. 389.
ბულგარეთი (ვოლგა-კამა)

ბულგარეთი ვოლგა-კამისა, ვოლგის ბულგარეთი — შუავოლგისპირეთისა და კამისპირეთის ხალხების პირველი ადრინდელი ფეოდალური სახელმწიფო. ჩამოყალიბდა VII საუკუნეში. მნიშვნელოვანი როლი შეასრულა აღმოსავლეთ ევროპის შუა საუკუნეების ისტორიაში. XII საუკუნისთვის მოიცავდა ჩრდილოეთ ჩუვაშეთამდე და სამხრეთ ურალისპირეთამდე. ბულგარეთის შესახებ წერილობით ცნობებს გვაწვდიან არაბი და სპარსელი ავტორები (იბნ ფადლანი, იბნ ჰაუკალი, ალ-ისტახრი, იბნ რუსთა, ალ-გარდიზი და სხვები), რაშიდ ალ-დინი, ხაზარული საბუთები, რუსეთის მატიანეები, ბულგართა ეპიგრაფიკული ძეგლები. დიდი მასალაა მოპოვებული არქეოლოგიური კვლევის შედეგად (ბოლგარისა და სუვარის გათხრები). სახელმწიფოს ჩამოყალიბებაში მრავალი ფინურ-უნგრული ტომი მონაწილეობდა. ადგილობრივი მოსახლეობის განვითარება დააჩქარა XII საუკუნეში ბულგართა თურქულენოვანი ტომების მოსვლამ აზოვისპირეთიდან. X საუკუნისთვის მომთაბარე ბულგარელები ბინადარ ცხოვრებაზე გადავიდნენ, მათი მეურნეობის საფუძველი გახდა მიწათმოქმედება. X საუკუნებამდე ხაზართა სახაკანოს ემორჩილებოდნენ. მათს წინააღმდეგ ბრძოლის მიზნით ბულგართა ხანები არაბებს დაუკავშირდნენ, ისლამი აღიარეს და ნომინალურად დაემორჩილნენ სახალიფოს. 965 წელს სვიატოსლავ იგორის ძემ ხაზართა სახელმწიფო გაანადგურა და ბულგარებმა დამოუკიდებლობა მოიპოვეს. X საუკუნის ბოლოს აქ ფეოდალური ურთიერთობანი გაბატონდა. ბულგარეთზე გადიოდა აღმოსავლეთი ევროპისა და აზიის შემაერთებელი სავაჭრო გზები, რაც ხელს უწყობდა აღებ-მიცემობის განვითარებას და მნიშვნელოვანი სავაჭრო და სახელოსნო ცენტრების წარმოქმნას. X-XII საუკუნეებში ბულგარეთი ხშირად ეომებოდა რუსეთის სამთავროებს. ამის გამო სატახტო ქალაქი ბოლგარიდან აღმოსავლეთისკენ, ბილიარში გადაიტანეს. 1223 წელს ბულგარებმა მოიგერიეს მონღოლთა პირველი თავდასხმა. 1236 წელს მონღოლებმა ბილიარი აიღეს, 1241 წელს კი მთლიანად დაიპყრეს ქვეყანა, რომელიც ამიერიდან ოქროს ურდოს შემადგენლობაში შევიდა, მაგრამ გარკვეული ავტონომია მიიღო. XIII საუკუნის II ნახევარში დაიწყო ახალი ეკონომიკური აღმავლობა, ქალაქების ზრდა, გამოცოცხლდა საერთაშორისო ვაჭრობა. ამან ბულგარეთის მთავრებს დამოუკიდებლობისაკენ მისწრაფებს გაუღვიძა, რასაც მონღოლთა რამდენიმე დამსჯელი ლაშქრობა მოჰყვა. მკვლევართა ნაწილი ვარაუდობს, რომ XIV საუკუნის 90-იანი წლების შუა ხანებში ბულგარეთი ოქროს ურდოსთან ერთად გაანადგურა თემურლენგმა. XV საუკუნის 30-იან წლებში მდინარე ლამის სამხრეთით მდებარე მიწები რუსმა ფეოდალებმა დაიპყრეს. დამოუკიდებლობა შეინარჩუნა მხოლოდ ყაზანმა, რომელიც ყაზანის სახანოს სატახტო ქალაქი გახდა. ქართული საბჭოთა ენციკლოპედია, ტ. 2, თბ., 1977. — გვ. 564. ვიკისაწყობში არის გვერდი თემაზე: ბულგარეთი (ვოლგა-კამა)
პანკისის საერისთავო

პანკისის საერისთავო – ძველი კახეთის სამთავროს ერთ-ერთი ადმინისტრაციული ერთეული, რომელიც მოიცავდა პანკისის ხეობას, ალვანის ველსა და თუშეთს. საერისთავო დაუარსებია კახეთის მეფე კვირიკე III-ს. ცენტრი — პანკისის ციხე. ქართული საბჭოთა ენციკლოპედია, ტ. 7, თბ., 1984. — გვ. 663. ↑ საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 123.
პანკისის ქედი

პანკისის ქედი, ტბათანის ქედი, წოვის ქედი — ქედი საქართველოში, კახეთის მხარის ახმეტის მუნიციპალიტეტში. კახეთის კავკასიონის მთავარი ქედის განშტოება, მდინარეების ილტოსა და ალაზნის წყალგამყოფი. გამოეყოფა კახეთის ქედს ლაგაისმთასთან და სამხრეთით მდინარე ილტოს ქვემო დინებამდე აღწევს. აგებულია იურული და ცარცული ასაკის თიხაფიქლებით, ქვიშაქვებით, კირქვებით, მერგელებით, თიხებით. პანკისის ქედზე აღმართულია მთები: უსახელო (2603 მ), ტბათანა (2457 მ), საკანაფოს სერი (1856 მ), მთაწმინდა (1508), ჯაბური (1474 მ), კლდისთავი (1273 მ) და სხვა. პანკისის ქედის კალთები დანაწევრებულია მდინარეების ლამაზურის, ქვაჩადალის, ბაწარის, კურტანაძეულის, მატნისხევის, ველთხევის, საღორისხევის, ბოდალხევისა და სხვა ხეობებით, რომელთა შორის არის გვერდითი ეროზიული ქედები. პანკისის ქედზე გარდა ეროზიულისა არის რელიეფის მეწყრული და კარსტული ფორმები. კალთების ქვედა ნაწილი შემოსილია რცხილნარ-მუხნარით, ზედა — წიფლნარით, გამოერევა ცაცხვი, ნეკერჩხალი, წაბლი. ქედის თხემურ ზოლში გავრცელებულია სუბალპური და ალპური მდელოები. აღმოსავლეთ კალთაზე მდინარე ბაწარის ხეობაში არის უთხოვრის ტყის ბაწარის სახელმწიფო ნაკრძალი. ჩანგაშვილი გ., ქართული საბჭოთა ენციკლოპედია, ტ. 7, თბ., 1984. — გვ. 663.
პანკისის ხეობა

პანკისის ხეობა — მდებარეობს მდინარე ალაზნის ზემო დინების ხეობაში (ბახტრიონის ციხის ზემოთ) კავკასიონის ფარგლებში, ახმეტის მუნიციპალიტეტის ტერიტორიაზე. სიგრძე 34 კმ (მთა ბორბალოდან ალაზნის ვაკემდე). შემოფარგლულია კავკასიონის მთავარი ქედის სამხრეთ განშტოებებით — პანკისისა და დიდგვერდ-ნაქერალის ქედებით. მდინარე ალაზნის აუზის ზემო ნაწილი ქოჩარის ქედით იყოფა ორ ხეობად, რომლებიც მდინარეებს წიფლოვანისწყალსა და სამყურისწყალს ეკუთვნის. ზღვის დონიდან 950 მეტრ სიმაღლეზე ეს მდინარეები ერთდება და წარმოშობს ალაზანს. ამ ადგილის ქვემოთ პანკისის ხეობისთვის დამახასიათებელია ფართო, მოვაკებული, დატერასებული ფსკერი. ხეობა გამომუშავებულია იურულ თიხაფიქლებში. რელიეფში ძირითადად ეროზიულია, მაგრამ სამყურისწყლის აუზში შეინიშნება მეოთხეული მყინვარის ნაკვალევი (ტროგები, ცირკები, დაკაწრული კლდეები). ხეობის ფერდობები 2000-2200 მეტრამდე შემოსილია ფართოფოთლოვანი ტყით. ალაზნის მარჯვენა შენაკადის ბაწარის ხეობაში არის ურთხელის ტყის ბაწარის სახელმწიფო ნაკრძალი. მარუაშვილი ლ., ქართული საბჭოთა ენციკლოპედია, ტ. 7, თბ., 1984. — გვ. 663. მარგოშვილი ლ., პანკისის ხეობა. თბ., 2002 პანკისის კრიზისი. თბ., 2002 ↑ პანკისის ხეობა. დაარქივებულია ორიგინალიდან — 2019-04-22. ციტირების თარიღი: 2017-08-03.
კატიუშა

„კატიუშა“ — საველე რეაქტიული არტილერიის ულულო სისტემების არაოფიციალური სახელწოდება. პირველად გამოიყენეს დიდ სამამულო ომში (1941-1945). 1921 წელს აირდინამიკურ ლაბორატორიაში ნ. ტიხონოვმა და ვ. არტემიევმა დაიწყეს უკვამლო დენთზე რეაქტიული ჭურვის (რს) დამუშავება. სხვადასხვა კალიბრის რეაქტიული ჭურვების — „კატიუშის“ ჭურვის პროტორიპების, აგრეთვე მრავალმუხტიანი საავიაციო და ერთმუხტიანი სახმელეთო გასაშვები დაზგების ოფიციალური გამოცდა 1929-1933 წლებში განხორციელდა. მისი საბოლოო დამუშავება ხდებოდა რეაქტიულ სამეცნიერო-კვლევით ინსტიტუტში გ. ლანგემაკის ხელმძღვანელობით. 1937-1938 წლებში ამ რეაქტიული ჭურვებით (რს-82, რს-132) შეიარაღდა სამხედრო-საჰაერო ძალები. ისინი წარმატებით გამოიყენეს ხალხინ-გოლთან ბრძოლებში (1939). 1938-1941 წლებში რეაქტიულ ინსტიტუტში ი. გვაიმ, ვ. გალკოვსკიმ, ა. პავლენკომ და სხვებმა შექმნეს სატვირთო მანქანაზე დამონტაჟებული მრავალმუხტიანი გასაშვები დანადგარი. დიდი სამამულო ომის წინ რს მ-13-ით და გასაშვები დანადგარი ბმ-13-ით შეიარაღდა არტილერია. „კატიუშა“ გერმანიის ფაშისტთა ჯარების წინააღმდეგ პირველად 1941 წლის 14 ივლისს გამოიყენეს. ომის პერიოდში შეიქმნა რეაქტიული ჭურვისა და გასაშვები დანადგარის სხვადასხვა ვარიანტი. ქართული საბჭოთა ენციკლოპედია, ტ. 5, თბ., 1980. — გვ. 437.
მანისა

მანისა (თურქ. Manisa; ბერძ. Μαγνησία, ლათ. Magnesia) — ქალაქი დასავლეთ თურქეთში, (ძველ ლიდიაში), მანისას პროვინციის ადმინისტრაციული ცენტრი. ქალაქის ძველი, ისტორიული სახელწოდებაა მაგნეზია. ვიკისაწყობში არის გვერდი თემაზე: მანისა Celal Bayar University დაარქივებული 2018-09-19 საიტზე Wayback Machine. Mesir Festival web site - English language pages დაარქივებული 2008-12-11 საიტზე Wayback Machine. Jewish community of Manisa
ლამა (მრავალმნიშვნელოვანი)

ლამა შეიძლება აღნიშნავდეს: ლამა - ბუდისტური ბერი ლამა - წყვილჩლიქოსანი ცხოველი ლამა - ტბა რუსეთში
ლამაზი გორა

ლამაზი გორა — მთა საქართველოში, იმერეთის მხარეში, ბაღდათის მუნიციპალიტეტში. მდებარეობს მესხეთის ქედის ჩრდილოეთ განშტოების, მდინარეების სულორისა და წაბლარასწყლის (რიონის აუზი) წყალგამყოფ ლობოროტის ქედის ბოლოზე. სიმაღლე ზღვის დონიდან 2174 მ. აგებულია შუაეოცენური ვულკანოგენური წყებით. თხემი უტყეოა, კალთები ტყიანი. მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 114. ↑ უნივერსალური ენციკლოპედიური ლექსიკონი. ციტირების თარიღი: 2 სექტემბერი 2016.
პანტა (მრავალმნიშვნელოვანი)

პანტა შეიძლება აღნიშნავდეს: პანტა - მსხლის ველური სახეობები პანტა - სოფელი გულრიფშის მუნიციპალიტეტში
მაქსიმილიან II (ბავარია)

მაქსიმილიან II (გერმ. Maximilian II.; დ. 28 ნოემბერი, 1811 — გ. 10 მარტი, 1864) — ბავარიის მეფე 1848–1864 წლებში. მაქსიმილიან II ვიტელსბახების დინასტიის წარმომადგენელი იყო. მისი მეუღლე იყო პრუსიელი პრინცესა მარია. 21 წლის ასაკში ჯერ კიდევ კრონპრინცმა მაქსმა შეიძინა ჰოენშვანგაუს ნანგრევები და სასახლის აგება დაიწყო. სასახლე მისი მემკვიდრის, ლუდვიგის სასახლეების შთაგონების წყარო გახდა. 1848 წელს მამის ტახტიდან გადადგომის შემდგომ იგი ბავარიის მეფე გახდა. საგარეო პოლიტიკური კურსი გერმანიის კავშირში ბავარიის დამოუკიდებლობის შენარჩუნება იყო. ქვეყნის საშინაო პოლიტიკაში მისთვის მნიშვნელოვანი იყო კულტურისა და მეცნიერების განვითარების ხელშეწყობა. მის მიერ მიუნხენის უნივერსიტეტში მოწვეულ იქნენ გერმანიის ცნობილი პროფესორები (მათ შორის იუსტუს ფონ ლიბინგი), რომლებთან ერთად 1854 წლიდან მეფე ყოველკვირეულად სიმპოზიუმებს მართავდა. მის მიერ დაარსებულ იქნა მაქსიმილიანეუმი, საზოგადოება რომელიც ნიჭირერ პიროვნებათა მეცენობას ეწეოდა. დრეს მაქსიმილიანეუმის შენობაში ბავარიის ლანდტაგი ატარებს სხდომებს. მაქსიმილიან II მფარველობდა ასევე ბავარიულ სახალხო ხელოვნებას და ჩვეულებებს. Chisholm, Hugh, ed. (1911). "Maximilian II., king of Bavaria". Encyclopædia Britannica. 17 (11th ed.). Cambridge University Press. pp. 921–922.
Sheer Heart Attack

Sheer Heart Attack — ინგლისური როკ-ჯგუფ Queen-ის მესამე სტუდიური ალბომი, რომელიც გამოვიდა 1974 წელს. ალბომის პროდიუსერები იყვნენ Queen და როი თომას ბეიკერი. აშშ-ში დისკი გამოსცა ლეიბლმა Elektra Records, ხოლო ინგლისში - კომპანიამ EMI. ინფორმაცია ჯგუფის ოფიციალურ საიტზე ↑ Allmusic review ↑ BBC review ↑ Circus review (archived at queenarchives.com) ↑ John Mendelsohn review (archived at queenarchives.com) ↑ Mojo, აგვისტო 1995, p.34: "...often overlooked in favour of A Night at the Opera"... "equally stellar... (4 stars)" ↑ Quoted in Jacky Gunn, Jim Jenkins. Queen. As It Began. London: Sidgwick & Jackson, 1992, p. 84. ISBN 0-283-06052-2 ↑ Leone, Dominique. Queen reviews. Pitchfork. 24 მარტი 2011. Retrieved 14 დეკემბერი 2011. ↑ Q Magazine, აგვისტო 2002, p.150: "Indispensable... Introduced the roaring chrome camp-rock of future Queen... This album was one of the great pop/rock admixtures of the '70s... (5 stars)." ↑ Rolling Stone review. დაარქივებულია ორიგინალიდან — 2014-07-19. ციტირების თარიღი: 2012-02-17. ↑ Winnipeg Free Press, 5 ივლისი 1975 (Queen Archives). დაარქივებულია ორიგინალიდან — 2007-10-04. ციტირების თარიღი: 2012-02-17. ↑ 11.0 11.1 კენტი, დევიდ (1993). Australian Chart Book 1970–1992. სენტ-აივზი, ახალი სამხრეთი უელსი: Australian Chart Book. ISBN 0-646-11917-6.  ↑ Library and Archives Canada. დაარქივებული 2014-11-04 საიტზე Wayback Machine. Retrieved 1 აპრილი 2012 ↑ dutchcharts.nl Queen – Sheer Heart Attack ჰოლანდიურად (ASP). Hung Medien. MegaCharts. ციტირების თარიღი: 1 აპრილი 2012. ↑ InfoDisc : Tous les Albums classés par Artiste > Choisir Un Artiste Dans la Liste : Queen French. infodisc.fr. დაარქივებულია ორიგინალიდან — 2011-08-18. ციტირების თარიღი: 1 აპრილი 2012. Note: user must select 'QUEEN' from drop-down ↑ a-クイーン იაპონურად. Original Confidence (30 დეკემბერი 2007). ციტირების თარიღი: 1 აპრილი 2012.[მკვდარი ბმული] ↑ norwegiancharts.com Queen – Sheer Heart Attack (ASP). Hung Medien. VG-lista. ციტირების თარიღი: 1 აპრილი 2012. ↑ Chart Stats – Queen – Sheer Heart Attack (PHP). ბრიტანეთის ალბომების ჩარტი. ციტირების თარიღი: 1 აპრილი 2012. ↑ allmusic ((( Sheer Heart Attack > Charts & Awards > Billboard Albums ))). allmusic.com. ციტირების თარიღი: 1 აპრილი 2012. ↑ RPM Top 100 Albums of 1975. RPM. დაარქივებულია ორიგინალიდან — 2013-07-24. ციტირების თარიღი: 3 ოქტომბერი 2011. ↑ 1975年アルバム年間ヒットチャート იაპონურად. Oricon. დაარქივებულია ორიგინალიდან — 2014-11-04. ციტირების თარიღი: 3 ოქტომბერი 2011. ↑ Complete UK Year-End Album Charts. დაარქივებულია ორიგინალიდან — 2012-01-11. ციტირების თარიღი: 3 მარტი 2012. ↑ Top Pop Albums of 1975. billboard.biz. ციტირების თარიღი: 11 თებერვალი 2012. ↑ Polish album certifications – Queen – Sheer Heart Attack პოლონურად. პოლონეთის აუდიოს და ვიდეოს მწარმოებლები (ZPAV). ↑ British album certifications – Queen – Sheer Heart Attack. ბრიტანეთის ფონოგრამების მწარმოებლების ასოციაცია. შეიყვანეთ Sheer Heart Attack ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Queen – Sheer Heart Attack. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ჟენევის ტბა

ჟენევის ტბა (ლემანი, ფრანგ. Lac Léman, Le Léman, Lac de Genève, გერმ. Genfersee) — ტბა შვეიცარიაში და საფრანგეთში. იგი სიდიდით მეორეა ცენტრალურ ევროპაში ბალატონის შემდეგ. უჭირავს სავოიის, ბერნის ალპებისა და იურის მთებს შორის მდებარე ქვაბული, რომელიც წარმოქმნილია ძველი რონის მყინვარის ერთ-ერთი ტოტისაგან. ტბაში გაედინება მდინარე რონა. ტბის წყლის ტემპერატურა ზედაპირზე ზაფხულში 19°-24°, ზამთარში - +4°+5°. ტბაში 26 სახეობის თევზია. ნაპირები მჭიდროდ არის დასახლებული. დიდი ქალაქები და კურორტები — ჟენევა, ლოზანა, ვევე, მონტრე - უმთავრესად შვეიცარიის ნაპირზეა. ტბა სანაოსნოა. შვეიცარიის ტბების სია შვეიცარიის რივიერა ვიკისაწყობში არის გვერდი თემაზე: ჟენევის ტბა Lake Geneva Region International Commission for the Protection of Lake Geneva (CIPEL) Les ports du lac Léman დაარქივებული 2006-12-05 საიტზე Wayback Machine. www.plongee-passion.ch The official site of the Geneva police of the lake დაარქივებული 2007-06-15 საიტზე Wayback Machine. Waterlevels Lake Geneva დაარქივებული 2009-06-25 საიტზე Wayback Machine. Waterlevels Lake Geneva დაარქივებული 2009-06-25 საიტზე Wayback Machine. Waterlevels Lake Geneva დაარქივებული 2009-06-25 საიტზე Wayback Machine.
ლორა ბუში

ლორა ბუში (ინგლ. Laura Bush) — აშშ-ის ყოფილი პრეზიდენტის ჯორჯ უოლკერ ბუშის მეუღლე.
კავკასიური პანტა

კავკასიური პანტა (ლათ. Pyrus caucasica) — მცენარე ვარდისებრთა ოჯახისა. იზრდება ზღვის დონიდან 1600 მ სიმაღლემდე. კავკასიის ფლორის ენდემია, მაგრამ საქართველოში ფართოდ არის გავრცელებული. სწრაფმზარდი ეკლიანი ხეა, მრგვალი ან შებრტყელებულსფეროსებრი ნაყოფი აქვს; იჭმება, ხდიან არაყს, ამზადებენ ძმარს. მერქანი მაღალი ღირსებისაა, იყენებენ მსხლის კულტურის ჯიშების საძირედ. ზემორაჭულად ეწოდება პანტა-მსხალი. ↑ მიხეილ სახოკია, ქართული საბჭოთა ენციკლოპედია, ტ. 7, თბ., 1984. — გვ. 665. ↑ პანტა — ბოტანიკური ლექსიკონი
ბარბარა ბუში

ბარბარა პირს ბუში (ინგლ. Barbara Bush; დ. 8 ივნისი, 1925 — გ. 17 აპრილი, 2018) — აშშ-ის ორმოცდამეერთე პრეზიდენტის, ჯორჯ ჰერბერტ უოლკერ ბუშის მეუღლე, აშშ-ის ორმოცდამესამე პრეზიდენტის, ჯორჯ უოლკერ ბუშის დედა და აშშ-ის პირველი ლედი 1989 წლიდან 1993 წლამდე. ბარბარა ბუში
Scion

სქაიონი (Scion) არის საავტომობილო მარკა Toyota Motor Corporation-ის მიერ წარმოებული, მარკა დაარსდა 2002 წელს. სქაიონის გრძელვადიანი მიზანი არის ახალგაზრდა თაობის მიზიდვა. სქაიონი წარმოიქმნა Toyota Project Genesis-ისგან, რომელიც იყო წარუმატებელი მცდელობა ტოიოტასთვის, მიეზიდათ ახალგაზრდა კლიენტები ამერიკაში.
ეთელრედ I (უესექსი)

ეთელრედ I (ინგლ. Ethelred I; ანგლო-საქს. Æþelræd I; დ. დაახლ. 837 — გ. 23 აპრილი, 871, მერტონი, ინგლისი) — უესექსის სამეფოს მეფე 865–871 წლებში. ეთელრედი იყო უექსის მეფე ეთელვულფ I-ის და მისი მეუღლის ოსბურგას ძე. 865 წელს ძმის ეთელბერტ I-ის სიკვდილის შემდგომ უესექსის მეფე გახდა. მეფობა ძირითადად დანიელი ვიკინგების შემოსევების წინააღმდეგ ბრძოლაში გაატარა. 871 წლის 4 იანვარს რიდინგის ბრძოლაში მან შეძლო ვიკინგების დამარცხება, თუმცა იმავე წლის 23 აპრილს მერტონის ბრძოლაში დამარცხდა და დაიღუპა კიდეც. ეთელრედი დამარხულია უიმბორნის კათედრალში. იგი წმინდანად იქნა გამოცხადებული, თუმც არასდროს ყოფილია კანონიზირებული ეკლესიის მიერ. ეთელრედს ჰყავდა მეუღლე ვულფრიდა და 2 ვაჟი: უფროსი ეთელვალდი და უმცროსი ეთელჰელმი. მისი სიკვდილის შემდეგ ტახტზე ავიდა ალფრედ I დიდი. Chisholm, Hugh (1910). The Encyclopædia Britannica, 11th Edition.  Johnson, Rossiter; Charles Francis Horne, John Rudd (1905). The Great Events by Famous Historians. The National Alumni.  Lyon, Henry R. (1967). Alfred the Great. Oxford University Press.  Англо-саксонская хроника. Годы 750—919.
რონა

რონა (ფრანგ. Rhône, ლათ. Rhodanus) — მდინარე შვეიცარიასა და საფრანგეთში. სათავე აქვს ლეპონტის ალპებში, რონის მყინვარზე. გაედინება ჟენევის ტბაში და გადის რონის დაბლობზე. ორი ტოტით ერთვის ხმელთაშუა ზღვის ლიონის ყურეს და აჩენს დელტას. რონას მთავარი შენაკადებია: მარჯვენა - ენი, სონა, არდეში; მარცხენა - იზერი, დიურანსი. უმთავრესად საზრდოობს თოვლისა და მყინვარების წყლით. მდინარე სონას შეერთების შემდეგ მდინარის წყლიანობა მკვეთრად იზრდება. რონა საფრანგეთის ყველაზე წყალუხვი მდინარეა. შესართავთან წყლის ხარჯი 1780 მ3/წმ. სანაოსნოა მდინარე ენის შესართავამდე. ვიკისაწყობში არის გვერდი თემაზე: Rhône River InfoRhone CNR დაარქივებული 2010-02-11 საიტზე Wayback Machine. Rhone guide[მკვდარი ბმული] Petit Rhone guide[მკვდარი ბმული] The Rhone-Mediterranean page of EauFrance Waterways in France